**DOLOŽKA ZLUČITEĽNOSTI**

**právneho predpisu s právom Európskej únie**

**1. Predkladateľka právneho predpisu:** poslankyňa Národnej rady Slovenskej republiky Simona Petrík

**2. Názov návrhu právneho predpisu:** Návrh zákona,ktorým sa mení zákon č. 461/2003 Z. z. o sociálnom poistení v znení neskorších predpisov

**3. Problematika návrhu právneho predpisu:**

1. je upravená v primárnom práve Európskej únie, a to v čl. 151 a 153 Zmluvy o fungovaní Európskej únie, a v čl. 34 (sociálne zabezpečenie a sociálna pomoc) Charty základných práv Európskej únie.
2. je upravená v sekundárnom práve EÚ, a to Smernicou Rady 92/85/EHS, ktorá upravuje opatrenia na ochranu zdravia a bezpečnosti tehotných pracovníčok, pracovníčok krátko po pôrode a dojčiacich matiek. Táto smernica zaručuje minimálnu dĺžku materskej dovolenky 14 týždňov a ďalšie základné práva. Členské štáty majú povinnosť túto smernicu implementovať do svojho vnútroštátneho práva a môžu prijať aj priaznivejšie podmienky pre matky, než aké smernica stanovuje.
3. nie je upravená v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

- bezpredmetné.

**5. Návrh zákona je zlučiteľný s právom Európskej únie**

- úplne.